burgasdotpro/wikipedia huggingface dataset:
Nova (astronómia)

Nova je obrovská jadrová explózia zapríčinená prírastkom vodíka na povrchu hviezdy kategórie biely trpaslík.
Keď sa v blízkosti bieleho trpaslíka nachádza iná hviezda, často sa stáva, že ako táto hviezda starne a expanduje na červeného obra, jej vonkajšia atmosféra je odčerpávaná gravitačnou silou bieleho trpaslíka. Zachytené plyny sú zložené prevažne z vodíka a hélia, dvoch základných zložiek hmoty vesmíru. Plyny sú na povrchu bieleho trpaslíka zhustené jeho obrovskou gravitáciou. Počas nasávania ďalšieho materiálu sú tieto plyny stláčané a zahrievané na obrovské teploty. Nakoniec sa tlak a teplota vnútri vodíkovej vrstvy zvýšia natoľko, že spustia jadrovú reakciu, ktorá náhle premení veľké množstvo vodíka na hélium a iné, ťažšie prvky.
Obrovské množstvo energie, ktoré sa pri tomto procese uvoľní, vyvrhne ostávajúce plyny preč z povrchu bieleho trpaslíka a vytvorí tak extrémne jasnú, avšak krátkotrvajúcu explóziu svetla. Toto jasné svetlo, ktoré existuje len zopár dní, dalo vzniknúť názvu "nova", čo po latinsky znamená "nová"; starovekí astronómovia videli tento úkaz na nočnej oblohe tam, kde predtým nebola žiadna hviezda a verili, že na tom mieste vznikla „nová hviezda“. 
Biely trpaslík môže potenciálne vytvoriť viacero nov, pokiaľ vodík z hviezdy pokračuje v hromadení sa na jeho povrchu. Príkladom je RS Ophiuchi, ktorá zažiarila päťkrát (v rokoch 1898, 1933, 1958, 1967, a 1985). Tento proces pokračuje, dokým biely trpaslík nedosiahne Chandrasekharovu medzu (1,44-násobok hmotnosti Slnka). Po jej prekročení dôjde k zapáleniu termonukleárnej syntézy, ktorá má za následok rozmetanie bieleho trpaslíka. Túto udalosť pozorujeme ako supernovu typu Ia. Vo všeobecnosti však supernova zahŕňa odlišné procesy a tiež oveľa väčšie energie a nemala by byť zamienaná za bežné novy.
Príležitostne je nova natoľko jasná, že je viditeľná aj voľným okom. Posledným príkladom bola Nova Cygni 1975 (V1500). Táto nova sa zjavila 29. augusta 1975 v súhvezdí Labuť a dosiahla jasnosť 2 magnitúd.
Vretenná kosť

Vretenná kosť alebo rádius (lat. "radius") patrí medzi kosti hornej končatiny človeka.
Vretenná kosť je uložená v predlaktí, na jeho palcovej strane. Je to dlhá kosť, rozlišujeme na nej telo a dva konce, proximálny a distálny.
Lakťová kosť

Lakťová kosť (lat. "ulna") patrí medzi kosti hornej končatiny človeka.
Lakťová kosť je typická dlhá kosť, uložená je na malíčkovej strane predlaktia. Skladá sa z tela a dvoch koncov, proximálneho a distálneho...
Záprstná kosť

Záprstná kosť () patrí medzi kosti hornej končatiny človeka.
Záprstné kosti tvoria súčasť ruky, je ich päť a označujeme ich číslom I až V, pričom číslovanie sa začína od palcovej záprstnej kosti.
Rozlišujeme na nich:
Priestory medzi záprstnými kosťami sa označujú "spatia interossea metacarpea".
Al-Ma’mún

Al-Ma’mún () alebo Abú Džafár al-Ma’mún ibn Hárún ar-Rašíd alebo Abd Alláh al-Ma’mún ibn Hárún ar-Rašíd (* 786, Bagdad – † 833) bol siedmy kalif dynastie Abbásovcov.
Al-Ma’mún sa narodil v septembri 786 v Bagdade ako syn legendárneho kalifa Hárúna ar-Rašída a perzskej matky.
Kalif Hárún ar-Rašíd nariadil, aby sa po jeho smrti stal kalifom starší syn Al-Amín a Al-Ma’mún mal byť guvernérom Chorasánu a východného Iránu. Po Al-Amínovej smrti mal nastúpiť na trón jeho brat. Kalif Al-Amín však obišiel svojho brata a nariadil, že nástupcom sa má stať jeho syn Musa. To viedlo ku konfliktu medzi bratmi, Al-Ma’mún napadol Bagdad vojskom pod vedením generála Táhira ibn Husajna a víťazil. Po uzurpácii kalifskeho trónu vládol nejaký čas z mesta Merv v Chorasáne, neskôr však bol nútený vrátiť sa do Bagdadu.
Táhir ibn al-Husajn bol za svoje zásluhy vymenovaný za guvernéra Chorasánu, jeho politická moc však nebezpečne vzrastala, napriek Al-Ma’múnovým snahám o centralizáciu moci. Táhirovci založili dynastiu ktorá formálne podliehala chalífátu, ale v skutočnosti ovládala Chorasán a priľahlé územia v rokoch 821873.
Za vlády Al-Ma’múna dosiahol kalifát Abbásovcov svoj kultúrny vrchol. V roku 832 založil Al-Ma’mún v Bagdade inštitúciu zvanú "Dom múdrosti" ("Bajt al-hikma"), v ktorej vznikali preklady gréckych diel z oblasti filozofie, medicíny a prírodných vied. Najmä preklady filozofických diel prispeli k výkladu Koránu.
V roku 832 dal otvoriť (vybúrať do nej otvor) Cheopsovu pyramídu v Gíze.
Následníkom Al-Ma’múna sa stal jeho brat Al-Mu’tasim.
SI

SI (z fr. "Système International (d'Unités)") je skratka pre Medzinárodnú sústavu jednotiek.
Medzinárodná sústava jednotiek zoskupuje najpoužívanejšie fyzikálne jednotky. Medzinárodne garantuje definície jednotiek a uchovanie etalónov Medzinárodný úrad pre miery a váhy v Sèvres vo Francúzsku. Na Slovensku je to Slovenský metrologický ústav. Jednotky, ktoré je možné na Slovensku používať, vrátane jednotiek SI, sú definované Vyhláškou Úradu pre normalizáciu, metrológiu a skúšobníctvo SR č. 173/2018 Z. z. o zákonných meracích jednotkách.
Základné jednotky.
Základných jednotiek je sedem: sekunda, meter, kilogram, ampér, kelvin, mól a kandela. Definície týchto jednotiek sa postupom času menili, ich posledná aktualizácia prebehla v roku 2019.
Odvodené jednotky.
Odvodené jednotky sa tvoria kombináciou základných jednotiek, kvôli dĺžke a zložitosti sa niektoré z nich označujú novým názvom. Medzi tieto patria napríklad coulomb, kilogram na meter kubický, meter štvorcový, meter kubický, meter za sekundu, newton, ohm, pascal, volt, watt, henry, farad, joule, weber, Ampér závit na meter, siemens, hertz, sievert a iné.
Predpony.
Predpony slúžia na vyjadrenie násobkov alebo častí základných a odvodených jednotiek a na Slovensku sú rovnako definované vyhláškou č. 173/2018 Z. z.
Predpony ronna (R), quetta (Q), ronto (r) a quecto (q) boli schválené na 27. zasadnutí Generálnej konferencie pre váhy a miery (CGPM) vo Versailles 15.18. novembra 2022 a v slovenskej legislatíve nateraz (november 2022) nie sú zapracované.
Vedľajšie jednotky.
Vedľajšie jednotky sú jednotky, ktoré úplne nezapadajú do sústavy SI, ale sú povolené pre svoju všeobecnú rozšírenosť a užitočnosť: hodina, minúta, stupeň Celzia, liter a ďalšie.
Frederik Pohl

Frederik Pohl (* 26. november, 1919, New York – † 2. september, 2013, Palatine, Illinois) bol americký spisovateľ a vydavateľ vedecko-fantastickej literatúry. V ranej dospelosti žil v New Yorku. Bol členom Futuriánov. 
Bol priateľom a spolupracovníkom C.M. Kornblutha, s ktorým napísal množstvo poviedok a niekoľko románov, vrátane dystopickej satiry o svete riadenom reklamnými agentúrami, "The Space Merchants" (v češtine „Obchodníci s vesmírem“). Ako dodatok k románu "The Space Merchants", napísal množstvo krátkych príbehov pozoruhodných pre ich satirický pohľad na konzumnú spoločnosť a reklamu v 50-tych a 60-tych rokoch: "The Wizard of Pung's Corner", kde sa nablýskaný, prekomplikovaný vojenský stroj ukáže nepoužiteľný proti farmárom s puškami a "The Tunnel Under the World", kde je celá spoločnosť v zajatí reklamných výskumníkov (tento jednoriadkový sumár skrýva niekoľko dejových zvratov). 
V 70-tych rokoch sa vrátil späť ako spisovateľ s románmi "Heechee" série a románom "Man Plus". S románom "Gateway" (v češtine „Gateway“), prvý zo série "Heechee", získal v roku 1978 cenu Hugo, kým s románom "Man Plus" (v češtine „Man Plus“) získal cenu Nebula v roku 1976. Ďalším úspešným románom bol "Jem" z roku 1980. 
Od roku 1959 do roku 1969 bol Pohl šéfredaktor časopisu "Galaxy" a jeho sesterského časopisu "If", vyhrajúc cenu Hugo za "If" tri roky po sebe.
Bibliografia.
Iné.
V roku 1978 vydal autobiografiu "The Way the Future Was".
Frederik Pohl získal štyrikrát cenu Hugo. Nepísal iba vedeckú fantastiku, ale aj články pre "Playboy" a "Family Circle". Napísal aj niekoľko náučných kníh, z ktorých posledná je "Chasing Science: Science as Spectator Sport" 2000.
Asteroid

Asteroid môže byť:
Táhirovci (Perzia)

Táhirovci (aj Tahérovci, Tahírovci) bola dynastia, ktorá vládla pod patronátom Abbásovcov v Chorasáne v severovýchodnej Perzii v rokoch 821873/875. 
Zakladateľom dynastie bol Táhir ibn al-Husajn. K moci sa dostal po tom, čo bol za svoje zásluhy v podpore kalifátu abbásovským kalifom Al-Ma’múnom vymenovaný za guvernéra Chorasánu. Táhir krátko po svojom ustanovení za správcu zomrel a moci sa ujal jeho syn Talha. Táhirovci si tak v Perzii vytvorili dedičné panstvo s centrom v Níšápúre. Najväčší rozsah dosiahla ich ríša za vlády Abdulláha a Táhira II., ktorí krajinu rozšírili až po Indiu. Ovládal taktiež významné perzské mestá Rajj, Fárs, Kirmán, či Esfahán. Abdulláhov druhý syn Muhammad sa v roku 851 zase stal "sáhibom aš-šurta" (správcom) Bagdadu. Za vlády Táhira III. však táhirovské panstvo podľahlo Saffárovcom, ktorí v roku 873 pripojili Chorasán k svojej vlastnej ríši vo východnej Perzii. Niektorí členovia rodiny ešte v nasledujúcich rokoch slúžili ako úradníci a správcovia v abbásovskom Iraku, avšak dynastia postupne upadla do zabudnutia.
Vládcovia Tahírovskej dynastie
Al-Mu’tasim

Al-Mu'tasim (), celým menom Abú Ishák Muhammad al-Mu’tasim Billáh ibn Hárún ar-Rašíd (* 794 – † 5. január 842) bol ôsmy kalif dynastie Abbásovcov. Na trón nastúpil po svojom nevlastnom bratovi Al-Ma’múnovi.
Al-Mu’tasim bol syn Hárúna ar-Rašída a tureckej háremovej otrokyne. Ešte pred nástupom na trón sa zúčastnil na potlačení povstania v Egypte a vo vojne proti Byzantskej ríši v rokoch 831832. Kalifom sa stal v roku 833.
Jeho vláda je poznačená obmedzovaním iránskeho vplyvu v armáde a verejnej správe. Najmä v armáde sa mu to podarilo za pomoci tureckých vojenských otrokov – "mamlúkov".
V roku 836 sa al-Mu’tasim presťahoval do mesta Samarra, aby znížil napätie medzi obyvateľmi Bagdadu a svojimi tureckými vojakmi. To však dostalo jeho samého i jeho nástupcov do závislosti na tureckých jednotkách. Al-Mu’tasim je posledný z chalífov, ktorí vykonávali absolutistickú moc ešte osobne.
Za vlády Al-Mu’tasima naďalej vzrastala moc dynastie Táhirovcov vo výchoperzskej provincii Chorasán. Táhirovci sa stali guvernérmi Samarkandu, Farghany a Herátu. Na rozdiel od ostatných provincií kalifátu Abbásovcov, ktoré boli pod prísnou kontrolou Bagdadu a Samarry, Táhirovské provincie boli oslobodené od platenia poplatkov a od politického dohľadu. Rastúca nezávislosť Táhirovcov významne prispela k úpadku moci Abbásovcov na východe ríše.
Následníkom Al-Mu’tasima sa stal jeho syn Al-Wátik.
Abbásovci

Abbásovci () boli druhá dynastia arabských kalifov. Prevzali vládu nad Arabskou ríšou z rúk rodu Umajjovcov a vládli v období rokov 750 – 1258.
Rozloha: 11 100 000 km2 v roku 800. Abbásovských kalifov z Bagdadu uznávali skoro všetci sunnitskí moslimovia.
Abbásovská revolúcia.
Abbásovskí kalifovia oficiálne odvodzovali svoj pôvod – a teda aj nárok na trón – od Mohamedovho strýka "Abbás ibn Abd al-Muttalíba" (565653). Vďaka tomuto pôvodu sa považovali za právoplatných dedičov Proroka, na rozdiel od Umajjovcov. Umajjovci boli potomkovia Umajju a neboli členmi Muhammadovho kmeňa Kurajšovcov.
Vďaka tejto skutočnosti sa Abbásovci dostali na trón za podpory moslimského hnutia, ktoré vystupovalo proti Umajjovcom. Umajjovci, ktorých považovali za príliš svetských, predstavovali skôr starú Mekkskú aristokraciu.
Abbásovcov významne podporovali perzskí moslimovia, ktorých Arabi považovali za druhotriednych občanov. Preto sa dynastická zmena od Umajjovcov k Abbásovcom niekedy nazýva aj "Abbásovská revolúcia".
Za vlády umajjovského kalifa Marwana II. došlo k otvorenému vystúpeniu imáma Ibrahíma (iným menom "Abú Muslim"), potomka zo štvrtej generácie po Abbásovi. Imám Ibrahím dosiahol s podporou perzskej provincie Chorasán značné úspechy, ale v roku 747 bol zajatý a zomrel vo väzení. Povstanie ďalej viedol jeho brat Abdallah, známy pod menom "Abú al-Abbás as-Saffáh" (alebo len "as-Saffáh"), ktorý v roku 750 Umajjovcov porazil a bol vyhlásený za chalífu.
Jediný umajjovský princ unikol do španielskej Andalúzie, kde v roku 756 založil pod menom Abdarrahmán I. Córdobský emirát. Hoci tým bolo Španielsko pre Abbásovcov stratené, už v roku 751 dokázali ubrániť novonadobudnuté územie Transoxanie proti Číne.
Dejiny.
História novej dynastie je poznačená stálym rozvojom a rozkvetom luxusu a umenia. Druhý kalif al-Mansúr preniesol sídlo ríše do Bagdadu a úspešne odrazil nájazdy z Malej Ázie. Vláda kalifov Harúna ar-Rašída (786809) a al-Ma’múna (813833) bola obdobím najväčšieho rozvoja Arabskej ríše. Bagdad sa stal centrom obchodu, došlo k rozpadu kmeňovej spoločnosti Arabov a k zrovnoprávneniu ostatných moslimov s nimi. Ríša sa rozdelila na provincie, na ktorých čele stál emir.
Od začiatku 10. storočia dochádza k postupnému úpadku, kalifát zaniká v roku 945 a moc preberajú Bújovci. Abbásovci zostávajú už iba duchovní vodcovia. Kalifát definitívne zanikol v roku 1258 po dobytí Bagdadu Mongolmi.
Kalif

Kalif [podľa PSP] alebo chalífa (arab. ) [v niektorých odborných textoch], doslova "následník Proroka", je titul, ktorý používali moslimskí vládcovia.
Prvý kalif.
Sunniti a šiiti sa rozchádzajú v názore na to, kto bol prvý kalif islamu. Podľa sunnitskej tradície bol prvým kalifom Abú Bakr as-Siddík, svokor Proroka Mohameda, ktorý bol zvolený za vodcu v roku 632.
Podľa šiitskej tradície sa mal prvým kalifom stať Mohammadov bratranec a zať Alí ibn Abí Tálib, pretože bol pokrvným príbuzným Proroka.
Kalifské dynastie.
Medzi dôležité kalifské dynastie patria:
Brhlovce

Brhlovce sú obec ležiaca v Nitrianskom kraji v okrese Levice.
Polohopis.
Brhlovce ležia v Ipeľskej pahorkatine v doline riečky Búr, v nadmorskej výške okolo . Nachádzajú sa vzdušnou čiarou približne východne od Levíc. Obcou vedie cesta III/1593, ktorá sa severným smerom v Žemberovciach pripája na cestu I/51, juhozápadným smerom vedie cesta do Čankova, kde križuje cestu II/564.
Časti obce.
Šurda, Dolina, Kamenný Chotár
Vodné toky.
Obcou preteká riečka Búr.
Dejiny.
Vznik súčasnej obce sa datuje rokom 1952, kedy sa zlúčili Horné a Dolné Brhlovce. Najstaršou písomnou zmienkou je správa o osade Horné Brhlovce z roku 1245, ktorú vlastnili zemani z Brhloviec. V roku 1506 sú vlastníkmi Kálnayovci a v 16. storočí sa spomína aj vznik Dolných Brhloviec. Pri sčítaní v roku 1828 mali Horné Brhlovce 25 domov a 155 obyvateľov, Dolné už 27 domov a 167 obyvateľov. Počas požiaru v roku 1917 vyhorel kaštieľ a zničených bolo aj 13 domov. Obyvatelia obce sa živili najmä poľnohospodárstom, tkáčstvom, košikárstvom a do roku 1963 aj ťažbou tufu.
Kultúra a zaujímavosti.
Múzeá.
Vysunutá expozícia Tekovského múzea v Leviciach a Obecné múzeum.
Pomníky.
V obci je pomník obetiam druhej svetovej vojny.
Web

Web môže byť:
Robert Silverberg

Robert Silverberg (* 15. január 1935, Brooklyn, New York) je americký spisovateľ známy predovšetkým vedecko-fantastickou tvorbou. Je to mnohonásobný držiteľ cien Hugo a Nebula.
Život.
Silverberg, od malička dychtivý čitateľ, začal posielať poviedky do vedecko-fantastických časopisov už ako mladý tínedžer. Navštevoval Kolumbijskú univerzitu, kde v roku 1956 získal titul A.B. z anglickej literatúry. Počas štúdia pokračoval v písaní vedeckej fantastiky. Jeho prvý vydaný román, kniha pre mládež "Revolt on Alpha C" sa objavila v roku 1955 a hneď nasledujúci rok získal svojho prvého Huga za najlepšieho nováčika. Počas nasledujúcich štyroch rokov, podľa jeho vlastných výpočtov, napísal milión slov ročne je rôzne časopisy a a Ace Doubles. V roku 1959, po kolapse trhu s vedeckou fantastikou, Silverberg preorientoval svoju tvorbu do iných oblastí: od starostlivo preskúmanej histórie až po ľahké porno pre "Nightstand Books".
V polovici 60-tych rokov, keď vedecko-fantastickí autori začali mať väčšie literárne ambície, Frederik Pohl, v tej dobe šéfredaktor troch vedecko-fantastických časopisov, ponúkol Silverbergovi voľnú ruku pri písaní pre jeho časopisy. To Silverberga inšpirovalo, aby sa vrátil k písaniu, kládol väčší dôraz na hĺbku postáv a ich sociálne zázemie a použil prvky modernej literatúry, ktorú študoval na univerzite.
Knihy z tohto obdobia vysoko prevyšujú jeho prvé práce. Azda prvou prácou „nového“ Silverberga bol román postavený na poviedkach vydaných v časopise "Galaxy" s názvom "To Open the Sky", v ktorej nové náboženstvo pomôže ľuďom na ceste ku hviezdam. Nasledoval román "Downward to the Earth", možno prvá postkoloniálna sci-fi kniha, kniha pod vplyvom Josepha Conrada, ktorej sa správca terraformovania (prispôsobenia prostredia zemským podmienkam) mimozemského sveta po skončení vracia späť. Iné, kritikmi aj čitateľmi dobré prijaté, práce z tohto obdobia sú romány "To Live Again", v ktorom sa môže zachovať osobnosť mŕtveho človeka; "The World Inside", pohľad na preľudnenú budúcnosť; a "Dying Inside", príbeh telepata, ktorý stratí svoje schopnosti.
Silverberg bol po vysoko produktívnych rokoch unavený, mal problémy so štítnou žľazou a navyše mu vyhorel dom. V roku 1972 sa presťahoval z rodného New Yorku na Západné pobrežie Spojených štátov a v roku 1975 ohlásil koniec spisovateľskej kariéry. Vrátil sa v roku 1980, ako inak, s "Lord Valentine's Castle", s panoramatickým dobrodružstvom na cudzej planéte, ktoré sa stalo základom série, ktorú píše dodnes.
Ocenenia.
V roku 1969 bola jeho "Nightwings" ocenená cenou Hugo ako najlepšia novela. V roku 1970 získal Nebulu za poviedku "Passengers" a ďalšie v nasledujúcom roku za román "A Time of Changes" a poviedku "Good News from the Vatican" a ďalšiu v roku 1975 za novelu "Born with the Dead". V roku 1970 bol čestným hosťom na Svetovom kongrese vedeckej fantastiky.
Streda nad Bodrogom

Streda nad Bodrogom () je obec na juhovýchodnom Slovensku. V obci sa nachádza kostol z 13.storocia. Na mieste malého stredovekého hradu bol postavený okolo roku 1700 kaštieľ.
Polohopis.
Obec leží v najjužnejšej časti Východoslovenskej nížiny a Trebišovského okresu, ako aj oblasti Medzibodrožie v regióne Zemplín.
Symboly obce.
Erb obce: V červenom štíte z vrcholu nekonečného uzla vyrastá strieborný ďatelinový kríž. Podkladom pre tento erb bola obecná pečať pochádzajúca z 18. stor. Odtlačok nedatovaného typária je uložený v zbierke mestských a obecných pečatí v Krajinskom archíve v Budapešti.
Vlajka obce pozostáva z troch pozdĺžnych pruhov vo farbách bielej 3/7, červenej 1/7 a žltej 3/7. Vlajka má pomer strán 2:3 a je ukončená tromi cípmi t. j. dvomi zástrihmi, siahajúcimi do tretiny jej listu.
Na pečati s kruhopisom BODROK SZERDA HELY je ako znamenie vyobrazený nekonečný uzol a na ňom latinský kríž. Nekonečný uzol je v obecnej a mestskej heraldike pomerne ojedinelý symbol znamenajúci nekonečnosť, stálosť, kontinuitu a pod.
Obyvateľstvo.
Podrobnejšia štruktúra v roku 2002:
Počet obyvateľov:
Doprava.
Najnižšie položená železničná stanica ŽSR (ČSD) – železničná stanica Streda nad Bodrogom (), rozchod .
Šport.
Futbalový klub TJ ŠM Streda nad Bodrogom,
Obecný stolnotenisový klub
Muhammad

Muhammad môže byť:
Bodrog

Bodrog je rieka na východe Slovenska a severovýchode Maďarska.
Tok rieky.
Bodrog v súčasnosti vzniká sútokom riek Ondavy a Latorice pri Zemplíne. Je pravým prítokom rieky Tisa. Hranicu s Maďarskom prekračuje blízko obcí Klin nad Bodrogom a Borša. Rieka Bodrog je jedinou východoslovenskou vodnou cestou (je splavná väčšími loďami, podľa vodného stavu dosahuje hĺbku min. ).
Pri obciach Streda nad Bodrogom a Viničky pretínajú rieku dva železničné a jeden cestný most. V mieste kde rieka opúšťa Slovensko je najnižšie položené miesto Slovenska 
Dejiny.
V minulosti pred vystavením hrádzí v 19. storočí vtekalo do Východoslovenskej nížiny päť riek Latorica, Uh, Laborec, Ondava a Topľa v tvare roztvorenej dlane, a vytvárali obrovské močarisko až po Tisu
Región (tradičný, Slovensko)

Región je „oblasť s výskytom javu alebo súboru javov v charakteristickej, preň vlastnej skladbe“.
Ide iba o neoficiálne a takmer nedefinovateľné útvary (presne vymedzené sú iba regióny cestovného ruchu, ktoré sú s nimi sčasti zhodné).
Typické tradičné regióny Slovenska.
Bývalé uhorské župy.
Bývalé uhorské župy, ktorých celé územie dnes leží na Slovensku:
Iné uhorské župy na Slovensku:
Pôvod názvov.
Ich názvy majú len v ojedinelých prípadoch (ak vôbec) vzťah k úradnému členeniu Slovenska. Názvy a hranice môžu byť naviazané na:
Transliterácia

Transliterácia (iné názvy: odborný/vedecký prepis, odborná/vedecká transkripcia, zriedkavo prepísmenkovanie) má niekoľko podobných (ale odlišných) definícií:
Charakteristika.
Transliterácia je teda primárne orientovaná na vizuálnu stránku pôvodného textu, kým transkripcia (v užšom zmysle) je orientovaná na výslovnosť (zvukovú) stránku pôvodného textu (o porovnaní transliterácie a transkripcie pozri aj transkripcia (jazykoveda)). Transliterácia môže zachytávať (a často zachytáva) aj fonetickú hodnotu (výslovnosť) pôvodnej grafémy, ale len do tej miery, aby sa tým neohrozil jej primárny cieľ - poskytnúť primárne informáciu o tom, aké jednotlivé grafémy obsahuje pôvodný text.
Na Slovensku sa najčastejšie sa stretávame s transliteráciou do latinského písma.
Združenie euroskeptikov EUnie.sk

Združenie euroskeptikov EUnie.sk je občianske združenie založené s cieľom zabrániť schváleniu európskej ústavy na Slovensku.
Rondel (občianske združenie)

RONDEL je slovenské občianske združenie zamerané na záchranu hradov a príjemné trávenie voľného času, gotický šerm.
Združenie kresťanských spoločenstiev mládeže

Združenie kresťanských spoločenstiev mládeže je občianske združenie zamerané na formovanie mladých kresťansky zameraných ľudí.
Organizované podujatia.
Okrem aktivít nasmerovaných na skupinky mladých ľudí ZKSM organizuje aj rôzne celoslovenské podujatia:
Potápačský výstroj

Potápačský výstroj je súhrn technického vybavenia, ktoré sa používa pri potápaní.
ABC.
Ako "ABC" sa označujú tri základné súčasti výstroja, s ktorými sa potápač pri výcviku učí narábať ako s prvými:
Zoznam panovníkov Uhorska

Toto je zoznam panovníkov Uhorského kráľovstva, ktorý zahŕňa aj uhorské kniežatá a veľkokniežatá. Uhorské kniežatstvo bolo založené niekedy medzi rokmi 895 a 896 prišli do tejto oblasti pod vedením Arpáda, ktorého si sedem maďarských vojvodov v roku 890 zvolilo za svojho panovníka. Kniežatstvo bol kmeňový zväz zjednocujúci pôvodne kočovný ľud Maďarov, ktorí postupne prešli z polo kočovného spôsobu života na usadlý život. V čele nestál samotný knieža, ale vo forme diarchie sa o moc delili dvaja muži, t.j. "kende" či "kündü" (t.j. sakrálny kráľ či knieža) s "gyula" (vojvodcom). Zjednocovací proces Uhorska dokončil uhorský vládca Štefan I., z rodu Arpádovcov (predtým maďarské knieža Nitrianska), ktorý sa z popudu pápeža roku 1000/1001 stal prvým uhorským kráľom. V roku 1102 bola vytvorená chorvátsko-uhorská personálna únia, ktorá pretrvala až do zániku Uhorska (uhorskí králi však neboli ani len formálne korunovaní oddelene ako králi Chorvátska). Dynastia Arpádovcov vládla v Uhorsku od roku 895 až do roku 1301. Od roku 1526 do svojho zániku bolo Uhorsko integrálnou a trvalou časťou habsburskej monarchie, čiže rakúskej monarchie. Jeho vládcami boli panovníci Rakúska, ktorí boli formálne korunovaní aj za uhorských kráľov. Do roku 1867 bolo politicky aj hospodársky riadené z Viedne, hoci formálne malo aj vlastné inštitúcie. Približne od roku 1541 do konca 17. storočia bolo Uhorsko územne obmedzené na dnešné Slovensko, Burgenland a západné Chorvátsko a menšie priľahlé oblasti a nazývalo sa Kráľovské Uhorsko. V rokoch 18041867 bolo Uhorsko zároveň časťou Rakúskeho cisárstva, v rokoch 18671918 bolo zároveň súčasťou Rakúsko-Uhorska a v rokoch 18491867 bolo zároveň (rakúskou) korunnou krajinou. Uhorské kráľovstvo existovalo až do roku 1918, keď sa Karol IV. vzdal účasti na štátnych záležitostiach, ale nerezignoval.
Uhorské kniežatá.
"Poznámka:" Všetky uhorské kniežatá a dátumy pred Gejzom sú historicky sporné. V skutočnosti tiež existovali viacerí náčelníci jednotlivých kmeňov. Najskôr od Gejzu možno hovoriť o Uhorskom kniežatstve.
Mošonská župa (Uhorsko)

Mošonská župa resp. Mošonská stolica resp. Mošonský komitát (namiesto slova Mošonská/-ý môže byť staršie slovo Mošoňská/-ý; iné názvy: Mošon, staršie: Mošoň; maď. "Moson(y) vármegye"/"Moson(y)", nem. "Komitat Wieselburg" alebo "Wieselburger Gespanschaft") bola župa resp. stolica resp. komitát v Uhorsku.
Mošon či Mošoň (maď. Moson(y)) je aj meno mesta, ktoré je dnes súčasťou mesta Mosonmagyaróvár v Maďarsku.
Geografia.
Mošonská župa ležala v severozápadnej časti dnešného Maďarska a v severnej časti rakúskej spolkovej krajiny Burgenland. Na Slovensku bola súčasťou Mošonskej župy:
Rozloha župy bola v roku 1910 2 013 km².
Centrum.
Centrom stolice bolo mesto Mošon, neskôr sa centrum Mošona presunulo do Magyaróvaru. Tieto dve mestá boli roku 1939 spojené do mesta Mosonmagyaróvar.
Dejiny.
Mošonský komitát vznikol ako jeden z prvých v Uhorsku.
V roku 1918/1919 sa stali súčasťou Česko-Slovenska malé časti župy na ľavom brehu Dunaja a v roku 1923 definitívne aj časť obce Kittsee a časť Jaroviec na pravom brehu Dunaja (oboje dnes súčasť Petržalky). Časti Mošonskej župy v Česko-Slovensku na ľavom brehu Dunaja sa stali spolu s Ostrihomskou župou súčasťou Komárňanskej župy; v roku 1923 sa tieto časti Mošonskej župy stali súčasťou Bratislavskej župy (tzv. veľžupy, ktorých bolo na Slovensku 6).
Východná časť župy ostala súčasťou Maďarska a bola včlenená do župy "Győr-Moson-Pozsony (Ráb-Mošon-Bratislava)", a západná časť (prevažne Neziderský okres) sa stal súčasťou novovytvorenej rakúskej spolkovej krajiny Burgenland.
Po 2. svetovej vojne (1947) sa súčasťou Česko-Slovenska stali aj obce Jarovce (resp. jej zvyšok - porov. vyššie), Čunovo (vtedy prevažne obývané Chorvátmi) a Rusovce. V Maďarsku bola župa "Győr-Moson-Pozsony" spojená so "Šopronskou župou" do župy "Győr-Sopron (Ráb-Šopron)", ktorá bola roku 1990 premenovaná na župu Rábsko-mošonsko-šopronská "Győr-Moson-Sopron".
Na Slovensku sú dnes obce Jarovce, Rusovce a Čunovo súčasťou okresu Bratislava V. a Bratislavského kraja.
Okresy.
Na začiatku 20. storočia bola Mošonská župa rozdelená na tieto slúžnovské okresy:
Na území Mošonskej župy sa nenachádzalo ani jedno slobodné kráľovské mesto (neskôr municipiálne) či mesto so zriadeným magistrátom.
Harlem Globetrotters

Harlem Globetrotters sú komický basketbalový tím, ktorý spája fyzickú zdatnosť a vtip, aby vytvoril jednu z najznámejších športových značiek na svete. Založil ho Abe Saperstein v roku 1927 v Spojených štátoch amerických. Počas mnohých rokov svojej existencie precestovali viac ako 100 krajín, usporadúvajúc exhibičné zápasy, najčastejšie proti zúfalým protivníkom, ako napríklad Washington Generals (do roku 1995) a New York Nationals (od roku 1995 až do súčasnosti) a odohrajúc viac ako 20 000 zápasov. 
Harlem Globetrotters začínali v Lige černošských amerických légií (eng Negro American Legion League) ako „Giles Post“ a v roku 1927 sa z nich stali profesionáli pod názvom „Savoy Big Five“. V tom istom roku tím kúpil Abe Saperstein a premenoval ho na Harlem Globetrotters podľa najznámejšej zo všetkých afroamerických štvrtí. Až do 30. rokov boli serióznym súťažným tímom, avšak pozvoľna do svojej hry pridávali komické scénky, až sa stali známejšími kvôli zábave než kvôli športu. Ich scénky často obsahujú neuveriteľne koordinované a zručné vedenie jednej alebo viacerých lôpt, ako napríklad prihrávanie alebo žonglovanie s loptami medzi hráčmi, balansovanie a točenie lôpt na končekoch prstov a netradičné alebo náročné strely. 
Medzi hráčmi, ktorí patrili do tímu, sú bývalé hviezdy NBA Wilt Chamberlain a Reece 'Goose' Tatum, ako aj Meadowlark Lemon. Ďalší populárny člen tímu bol v 70. a 80. rokoch Fred „Curly“ Neal, ktorý bol najlepším driblérom svojej éry v histórii tímu, a ktorý bol okamžite rozoznateľný vďaka svojej vyholenej plešatej hlave. 
Tím bol pravdepodobne na vrchole svojej popularity v 70. a 80. rokoch 20. storočia. V tej dobe účinkoval ako špeciálna atrakcia v početných televíznych seriáloch, zahŕňajúc animované seriály, ako napr. "Harlem Globetrotters" a "Super Globetrotters" a tiež hraný seriál "Harlem Globetrotters Popcorn Machine". Tiež sa objavili v niekoľkých epizódach Scooby-Doo. V nedávnych rokoch sa objavili v animovanej šou Futurama. 
Pretože prakticky všetci jeho hráči boli Afroameričania a kvôli vtipkovaniu v mnohých svojich scénkach, vyslúžili si aj trochu kritiky. V posledných rokoch sa však zdá, že ich popularita sa vrátila, najmä v roku 2002, keď boli uvedení do Basketbalovej siene slávy. 
Ich charakteristickou pesničkou je "Sweet Georgia Brown".
27. októbra 2004 zavítali Harlem Globetrotters opäť na Slovensko. V Bratislavskej športovej hale na Pasienkoch odohrali exhibičný zápas proti tímu New York Nationals, ktorý, ako inak, vyhrali. Na Slovensko sa vrátili po druhýkrát, pričom svoj prvý zápas tu odohrali proti tímu Kareema Abdula Jaabara, v ktorom si zahral aj slovenský basketbalista Stanislav Kropilák.
V roku 2011 prišli opäť na Slovensko a v športovej hale v Leviciach odohrali exhibičný zápas proti Washington Generals a samozrejme zvíťazili.
Za pozornosť stojí aj pripravovaný zápas proti víťazovi olympijských hier v Aténach z roku 2004, tímu Argentíny.
Alcatraz

Alcatraz ("alcatraz" – po španielsky vták sula biela) je ostrov nachádzajúci sa v strede Sanfranciského zálivu v Kalifornii. Kedysi bol používaný ako vojenský trestný tábor a neskôr ako väzenie s najvyšším strážením. Dnes je ostrov historický areál a múzeum.
Na ostrove sa nachádza dnes už opustené väzenie, najstarší fungujúci maják na západnom pobreží Spojených štátov, staré vojenské opevnenia a prírodné zaujímavosti, akými sú napríklad jazierka v pobrežných skalách, kolónia morských vtákov a jedinečné výhľady na pobrežie.
História.
Alcatraz bol v rokoch 1850–1933 vojenskou pevnosťou. 12. októbra 1933 Poriadkové kasárne Spojených štátov (United States Disciplinary Barracks) na ostrove nadobudlo ministerstvo spravodlivosti USA. Ostrov sa stal federálnym väzením 1. januára 1934. Počas 29 rokov, kedy bolo v prevádzke, tu zadržiavali takých známych kriminálnikov, akými boli Al Capone a Robert Franklin Stroud, prezývaný "Birdman of Alcatraz" (= vtáčí muž Alcatrazu). Väznicu zatvorili 21. marca 1963, pretože jej prevádzkovanie bolo oveľa drahšie ako prevádzkovanie iných väzníc tej doby. Bolo ľahšie postaviť nové, tradičné väzenie na súši ako platiť údržbu a podporu, ktorú väzenie Alcatraz potrebovalo.
V priebehu dvadsaťdeväťročnej prevádzky väznica nezaznamenala žiaden oficiálny úspešný pokus o útek. Všetky pokusy boli buď neúspešné alebo skončili tragicky, pričom utečencov zastrelili, alebo sa utopili v ľadových vodách zálivu San Francisco. Traja utečenci, Frank Morris a bratia John a Clarence Anglin, zmizli zo svojich ciel 11. júna 1962. Tento pokus, spopularizovaný vo filme "Escape from Alcatraz" (Útek z Alcatrazu) bol najzložitejším pokusom, aký bol kedy vymyslený. Hoci sa našlo len zopár dôkazov, že pri ňom zahynuli, oficiálne sú evidovaní ako „nezvestní a pravdepodobne utopení“. Je veľmi pravdepodobné, že pri pokuse o útek skutočne zomreli, pretože sa po všetkých tých rokoch nenašiel nik, kto by tvrdil, že je jeden z nich, alebo že aspoň utečencov videl. 
V roku 1969 sa skupina domorodých Američanov (Indiánov) pokúsila získať územie späť, tvrdiac, že federálna dohoda z roku 1868 dovoľovala domorodým Američanom používať všetky federálne územia, ktoré vláda aktívne nepoužívala. Po skoro dvojročnom obývaní ich však vláda donútila odísť.
Ostrov je známy aj pod názvom "The Rock" (skala). Film s rovnakým názvom Skala natočil v roku 1996 Michael Bay so Seanom Connerym, Nicolasom Cageom a Edom Harrisom v hlavných úlohách.
Gaussov rok

Gaussov rok je definovaný ako 365,2568983 dní.
Zmienenú hodnotu vo svojich štúdiách dynamiky Slnečnej sústavy zaviedol Carl Friedrich Gauss ako dĺžku hviezdneho roku. 
Častica zanedbateľnej hmotnosti, ktorá obehne teleso hmotnosti jedného Slnka počas takejto doby, má podľa definície dĺžku hlavnej svojej obežnej dráhy rovnú 1 astronomickej jednotke. Hodnota je odvodená z Tretieho Keplerovho zákona, ako
formula_1
kde "k" je Gaussova gravitačná konštanta.
Duracell

Duracell je popredný výrobca alkalických batérií. Duracell zaviedol mnoho dnešných známych druhov batérií, vrátane AA v 1960 a AAA v 1962. V roku 1996 sa zlúčil s firmou Gillette.
Článok AAA

Článok AAA (iné názvy: monočlánok AAA, batéria AAA, hovorovo baterka AAA, [nabíjateľný aj:] akumulátor AAA, mikroceruzkový (mono)článok, mikroceruzková batéria, hovorovo mikroceruzková baterka; jazykovo nevhodne: mikrotužkový (mono)článok, mikrotužková batéria, mikrotužková baterka, ďalšie pozri v článku ceruzková batéria) je galvanický článok (baterka) štandardizovaných rozmerov - dlhý 44,5 mm s priemerom 10,5 mm a váži okolo 11,5 gramu.
Predstavuje menšiu alternatívu k populárnym článkom AA.
Alternatívne značenie.
Články rozmeru AAA sa zvyknú označovať aj ako LR03 (IEC), 24A (ANSI/NEDA), R03, MN2400, AM4, UM4 alebo HP16.
Druhy článkov rozmeru AAA.
V rozmere "AAA" sa vyrába ten istý sortiment článkov ako v rozmere AA: 
Použitie.
Napriek menšej kapacite ako majú články AA je ich cena porovnateľná, takže rozhodujúcim parametrom sú len rozmery a hmotnosť. Najčastejšie sa používajú v malých elektronických zariadeniach ako sú diaľkové ovládače alebo digitálne fotoaparáty či rôzne prehrávače.
Cyril (prvé meno)

Cyril je mužské krstné meno gréckeho pôvodu (originálna forma: Κύριλλος), odvodené zo slova "κυριος" ("Kyrios") – „pán“. Meniny na Slovensku má 5. júla, keďže v tento deň sa na Slovensku slávi sviatok svätých Cyrila a Metoda, slovanských vierozvestov.
Článok AA

Článok AA (iné názvy: monočlánok AA, batéria AA, [nabíjateľný aj:] akumulátor AA, ceruzkový (mono)článok, ceruzková batéria, hovorovo ceruzková baterka; jazykovo nevhodne: tužkový (mono)článok, tužková batéria, tužková baterka) je galvanický článok (batéria) štandardizovaných rozmerov - dĺžky 50 mm (max 50.1 mm) a priemeru 14,2 mm (13.5 - 14.5 mm). Hmotnosť článku je 23 - 31g, podľa jeho druhu. 
Alternatívne značenie.
Články rozmeru AA sa zvyknú označovať aj ako LR6 (IEC), 15A (ANSI/NEDA), R6, MN1500, AM3, UM3, HP7 alebo Mignon.
Druhy článkov rozmeru AA.
V rozmere "AA" sa vyrába niekoľko druhov článkov: 
Použitie.
Používajú sa v elektronických zariadeniach, kde sa nekladie dôraz na miniatúrne rozmery (tam sú preferované AAA). Príklady použitia sú prenosné elektrické spotrebiče, hračky a pod.
Luther

Luther môže byť:
Eliptická galaxia

Eliptická galaxia je typ galaxie v Hubblovej schéme, charakterizovaný nasledovnými fyzikálnymi vlastnosťami:
Tento tradičný portrét vylíčil eliptické galaxie ako galaxie, v ktorých sa po počiatočnej explózii skončil proces tvorenia hviezd a ktoré svietia len svojimi starnúcimi hviezdami. Nepredpokladala sa žiadna významná evolúcia.
Nedávne pozorovania objavili vo vnútri niekoľkých eliptických galaxií popri iných štruktúrach mladé modré hviezdokopy, čo sa dá vysvetliť zlučovaním galaxií. Podľa novej predstavy (stále celkom pokusnej) je eliptická galaxia výsledkom dlhého procesu, pri ktorom sa niekoľko menších galaxií ľubovoľného typu zrazilo a zlúčilo do jednej väčšej. 
Tento proces zlučovania môže v niektorých prípadoch pokračovať až do súčasnosti a nie je limitovaný len na gigantické eliptické galaxie. Napríklad naša vlastná Mliečna cesta práve teraz „trávi“ niekoľko malých galaxií.
Združenie slovenských spotrebiteľov

Združenie slovenských spotrebiteľov je dobrovoľné združenie fyzických a právnických osôb založené na ochranu spotrebiteľa.
Slovenské hemofilické združenie

Slovenské hemofilické združenie je občianske združenie so sídlom v Bratislave zamerané na zlepšenie liečby a životných podmienok ľudí s vrodeným krvácavým ochorením..
Ciele združenia.
Združenie:
Veľryby

Veľryby môžu byť:
Veľryba môže byť:
Ortopantomogram

Ortopantomogram (skr. OPG) je röntgenový záznam hornej a dolnej čeľuste. Na ortopantomograme je vidieť kosti hornej čeľuste, nosovú a prinosové dutiny, sánku, čeľustný kĺb, všetky zuby, aj neprerezané. Zhotovuje sa na ortopantomografe - röntgenovom prístroji.
SLAX

SLAX je (live CD) distribúcia Linuxu od českého autora Tomáša Matějíčka založená na distribúcii Slackware.
Nie je nutné ju inštalovať na disk. Môže byť spustená z CD-ROM mechaniky alebo USB flash disku. 
Vďaka tomu, že veľkosť celej distribúcie nepresahuje 200 MB (vojde sa na 8cm CD), môže byť SLAX celý nakopírovaný do pamäte (bootovací parameter copy2ram), čo uvoľní mechaniku pre ďalšie použitie.
USB Booting.
Táto distribúcia sa dá nainštalovať na USB kľúč a následne z neho nabootovať na PC. Pre staršie počítače sa dá stiahnuť CD ktoré len nabootujete a ono si samo nájde USB Kľúč a bootne ho...
Moduly.
Distribúcia je rozšíriteľná pomocou modulov. Vďaka tejto vlastnosti sa môže SLAX doplniť softvér, ktorý v základnej výbave chýba. V súčasnej dobe je k dispozícii viac ako sto modulov s hrami, systémovými a vývojovými nástrojmi, multimediálnymi aplikáciami, sieťovými nástrojmi, atď.
Linux-live.
Okrem stiahnutia iso obrazov je možné stiahnuť aj skripty, ktoré môžu byť použité na vytvorenie vlastného live CD. Linux-live skripty umožňujú vytvoriť živú distribúciu z akékoľvek inej distribúcie Linuxu. Autorom týchto skriptov, rovnako ako autorom SLAXu, je Tomáš Matějíček.
Webconfig.
Webconfig je vlastnosť SLAXu, ktorá umožňuje uložiť nastavenia spusteného SLAXu priamo na serveri projektu a pri nasledujúcom spustení ich načítať.
Špirálová galaxia

Špirálová galaxia alebo špirálová hmlovina je typ galaxie v Hubblovej schéme, charakterizovaný nasledovnými fyzikálnymi vlastnosťami:
Špirálovité galaxie boli pomenované podla svetlých ramien vnútri disku, ktoré sa tiahnu zhruba logaritmicky z vypukliny. V týchto ramenách sa tvoria nové hviezdy. Hoci sú niekedy ťažko rozoznateľné, napr. vo vločkovitých špirálach, sú to ramená, ktoré odlišujú špirálovité galaxie od ich šošovkových náprotivkov, ktoré majú diskovú štruktúru, ale žiadnu evidentnú špirálu.
Disky špirálovitých galaxií majú tendenciu byť obklopené veľkými svetelnými kruhmi, tvorenými hviezdami Populácie II, z ktorých je mnoho sústredených do guľových hviezdokôp obiehajúcich stred galaxie.
Naša Galaxia, Mliečna cesta, je špirálová galaxia, klasifikovaná ako Sbc (prípadne SBb, čiže špirálová s priečkou) podľa Hubbleovej postupnosti.
Pôvod špirálovitej štruktúry.
Prvým priekopníkom štúdií vytvárania špirálovitých ramien bol Bertil Lindblad. Uvedomil si, že myšlienka hviezd usporiadaných permanentne v špirálovitom tvare bola neudržatelná kvôli „ohybovej dileme“ (angl. winding dilemma). Keďže rýchlosť rotácie galaktického disku sa mení v závislosti od vzdialenosti od stredu galaxie, lúčovité rameno (idúce od stredu po okraj ako v kolese) by sa pôsobením rotácie rýchlo zakrivilo. Po niekoľkých otočeniach galaxie by sa rameno zakrivilo natoľko, že by omotalo galaxiu ešte pevnejšie. Toto však odporuje vykonaným pozorovaniam.
Prvú akceptovateľnú teóriu vymysleli C. C. Lin a Frank Shu v roku 1964. Navrhli, aby špirálovité ramená boli prejavom špirálovitých vĺn hustoty. Domnievali sa, že hviezdy sa pohybujú po mierne eliptických obežných dráhach "a" že orientácie týchto obežných dráh sú vo vzájomnom vzťahu, to znamená, že elipsy sa plynule odlišujú v sklone so vzrastajúcou vzdialenosťou od stredu galaxie. Toto je znázornené na obrázku. Je jasné, že eliptické obežné dráhy sú v niektorých oblastiach tesne vedľa seba a vytvárajú tak "efekt" ramien. Z toho dôvodu neostávajú hviezdy na tom mieste, na ktorom ich vidíme, navždy, ale posúvajú sa z ramena do ramena tým, ako sa pohybujú po svojich obežných dráhach.
Zoznam súhvezdí podľa rozlohy

88 súhvezdí modernej astronómie.
Tu je zoznam 88 súhvezdí modernej astronómie, zoradených podľa plochy, ktorú na oblohe zaberajú, meranej v štvorcových stupňoch.
Poznámka:
Zoznam planétok 5001 – 5250

Dáta použité s dovolením / Data used with permission 
© IAU: Minor Planet Center.
Zoznam planétok 5251 – 5500

Dáta použité s dovolením / Data used with permission 
© IAU: Minor Planet Center.
Zoznam planétok 5501 – 5750

Dáta použité s dovolením / Data used with permission 
© IAU: Minor Planet Center.
Zoznam planétok 5751 – 6000

Dáta použité s dovolením / Data used with permission 
© IAU: Minor Planet Center.
Zoznam planétok 6001 – 6250

Dáta použité s dovolením / Data used with permission 
© IAU: Minor Planet Center.
Zoznam planétok 6251 – 6500

Dáta použité s dovolením / Data used with permission 
© IAU: Minor Planet Center.
Zoznam planétok 6501 – 6750

Dáta použité s dovolením / Data used with permission 
© IAU: Minor Planet Center.
Zoznam planétok 6751 – 7000

Dáta použité s dovolením / Data used with permission 
© IAU: Minor Planet Center.
Zoznam planétok 7001 – 7250

Dáta použité s dovolením / Data used with permission 
© IAU: Minor Planet Center.
Zoznam planétok 7251 – 7500

Dáta použité s dovolením / Data used with permission 
© IAU: Minor Planet Center.
Zoznam planétok 7501 – 7750

Dáta použité s dovolením / Data used with permission 
© IAU: Minor Planet Center.
Zoznam planétok 7751 – 8000

Dáta použité s dovolením / Data used with permission 
© IAU: Minor Planet Center.
Zoznam planétok 8001 – 8250

Dáta použité s dovolením / Data used with permission 
© IAU: Minor Planet Center.
Zoznam planétok 8251 – 8500

Dáta použité s dovolením / Data used with permission 
© IAU: Minor Planet Center.
Zoznam planétok 8501 – 8750

Dáta použité s dovolením / Data used with permission 
© IAU: Minor Planet Center.
Zoznam planétok 8751 – 9000

Dáta použité s dovolením / Data used with permission 
© IAU: Minor Planet Center.
Zoznam planétok 9001 – 9250

Dáta použité s dovolením / Data used with permission 
© IAU: Minor Planet Center.
Zoznam planétok 9251 – 9500

Dáta použité s dovolením / Data used with permission 
© IAU: Minor Planet Center.
Zoznam planétok 9501 – 9750

Dáta použité s dovolením / Data used with permission 
© IAU: Minor Planet Center.
Zoznam planétok 9751 – 10000

Dáta použité s dovolením / Data used with permission 
© IAU: Minor Planet Center.
Srbi

Srbi sú južnoslovanský národ v Srbsku, Čiernej Hore, Bosne a Hercegovine a Chorvátsku, ako aj v iných rozmanitých častiach sveta, spolu asi 12 000 000 – 13 000 000 ľudí.
Dejiny.
Južnoslovanský kmeň usídlený spočiatku okolo rieky Neretvy v dnešnej strednej a východnej Bosne. Prišli v priebehu 1. polovice 7. storočia a postupne sa šírili až k Jadranskému moru a taktiež na východ. Prvá správa z Dalmácie o Srboch pochádza z roku 822. Medzi prvé srbské štátne útvary patrili Dukla (tiež Zeta, 11. – 12. storočie) a o niečo neskoršie Raška (2. polovica 12. storočia). Južnoslovanskí Srbi sa podieľali na etnogenéze neskoršieho srbského, čiernohorského a bosnianskeho národa.
Jazyk.
Srbčina patrí k južnoslovanskej skupine slovanskej vetvy indoeurópskej rodiny. Používa sa cyrilika aj latinka.
Náboženstvo.
Prevažná väčšina Srbov patrí k Srbskej pravoslávnej cirkvi. Náboženstvom sa pravoslávni Srbi odlišujú od katolíckych Chorvátov a moslimských obyvateľov Bosny a Hercegoviny a Sandžaku. Náboženstvo Srbov sa stalo integrujúcim prvkom tohto národa a zárukou prežitia Srbov v diaspore (hl. západnej Európe a Amerike).
Čiernohorci

Čiernohorci sú národ v Čiernej Hore (273 000), Srbsku (69 000) a v Chorvátsku (7 000). Z etnického hľadiska sú to Srbi, čiernohorský „národ“ bol zavedený v roku 1946 (v roku 1948 sa k nemu hlásilo až 90 % obyvateľov Čiernej Hory), od 80. rokov je výrazná tendencia obyvateľstva hlásiť sa stále viac zase k srbskej národnosti. 
Podľa sčítania z roku 2003 sa okolo 40% obyvateľov Čiernej Hory označuje ako Čiernohorci a okolo 30% ako Srbi. Ďalší etnickí Čiernohorci žijú najmä v Srbsku (okolo 70 000 v roku 2002) a v Chorvátsku (7000).
Jazyk.
Čiernohorci hovoria štokavským (presnejšie ijekavským) nárečím srbčiny.
Náboženstvo.
Kresťania od 9. storočia, väčšinou pravoslávni, sčasti moslimovia. Predkovia prišli na Balkán v 7. storočí. Kultúrne veľmi blízki Srbom.
Splachovací záchod

Splachovací záchod (iné názvy: water-closet, WC, hovorovo klozet, vecko, vécko; angl. "water-closet") je záchod, ktorý odvádza odpadové produkty použitím vody a odvedením do kanalizácie. Voda je použitá aj ako hygienická bariéra medzi kanalizačnou rúrou a používateľom.
Dejiny vynálezu.
Ako mnohé iné vynálezy, aj splachovací záchod nebol objavený naraz, ale je výsledkom dlhodobého vývoja. Preto nasledujúci zoznam obsahuje mnoho mien tvorcov, ktorí významne prispeli k vynálezu.
Sifón (zápachový uzáver) misy.
Misa splachovacieho záchoda je porcelánová nádrž so zabudovaným sifónom, obvykle viditeľná ako ohnutá rúra vyčnievajúca zozadu. Normálne misa obsahuje malé množstvo vody, ktoré stačí na vytvorenie vzduchového uzáveru v sifónovej rúre, zabraňujúc úniku zapáchajúceho vzduchu z kanalizácie. Keď je toaleta použitá, kvapalina prúdi pomaly cez sifónovú rúru, keď je pridaný odpad, ale prúdový objem je príliš malý na zaplnenie sifónu. Používateľ aktivuje splachovací mechanizmus na splachovacej toalete, ktorý vyleje množstvo vody rýchle do misy. To vytvorí dostatočný prúd na zaplnenie sifónovej rúry, spôsobujúc rýchle vyprázdnenie misy pre hmotnosť kvapaliny v rúre. Prúd vody sa zastaví, keď hladina kvapaliny v mise klesne pod prvý oblúk sifónu, umožňujúc vniknutie vzduchu, ktorý preruší stĺpec vody.
Splachovacie mechanizmy.
Existuje priama splachovacia inštalácia, v ktorej bol merač splachovania nahradený senzorovým systémom, ktorý automaticky spláchne, keď používateľ odíde. Systém používa infračervený senzor na detekciu prichádzajúceho užívateľa a potom čaká na jeho odchod. Elektromagnet (solenoid) je použitý na spustenie splachovania zo 6 voltovej batérie v jednotke, ktorá tiež napája senzorový obvod. Tento sifón misy je spúšťaný silným prúdom vody do misy, ktorú poskytuje splachovací mechanizmus.
Chronostratigrafická tabuľka

Chronostratigrafická tabuľka (iné názvy: stratigrafická tabuľka, geologická časová stupnica, geologická časová škála) je tabuľka geologických období, ktorá ukazuje hierarchicky členené a chronologicky usporiadané dejiny Zeme.
Zem je stará asi 4600 miliónov rokov. Jej dejiny vedci geologicky rozdelili na rôzne úseky – geologické obdobia, ktoré sú spravidla ohraničené významnými geologickými alebo paleontologickými udalosťami, napríklad masovými vymieraniami. V najnovšej fáze – fanerozoiku – je delenie založené na vývoji života.
Terminológia.
Geologická minulosť Zeme sa rozdeľuje na nasledujúce geochronologické jednotky (od najväčšieho po najmenšie) a ekvivalentné chronostratigrafické jednotky (t. j. názvy z hľadiska vrstviev a súvrstviev vzniknutých v jednotlivých geochronologických obdobiach). V zátvorkách sú uvedené alternatívne názvy:
V paleobotanike sa namiesto koncovky "–zoikum" používa koncovka "–fytikum" (namiesto kenozoikum je však neofytikum – podľa zastaraného názvu kenozoika „neozoikum“), pričom ale paleofytikum trvalo dlhšie ako paleozoikum a pod., takže ekvivalencia s geologickými obdobiami nie je celkom 100%-ná
Tabuľka.
Dolu uvedená tabuľka je prevzatá zo slovenskej verzie Medzinárodnej chronostratigrafickej tabuľky (stav v roku 2021). Najmä na úrovni „stupňov“ existujú na Zemi rozličné regionálne delenia. Ich harmonizáciou a tvorbou univerzálne platnej tabuľky sa zaoberá Medzinárodná stratigrafická komisia.
Farby použité v tabuľke sú prevzaté z Komisie pre geologickú mapu Zeme.
Grupa

Grupa môže byť:
Jenisejská ulica

Jenisejská ulica je na sídlisku Nad jazerom, Košiciach.
PSČ: 040 12
Pomenovaná je podľa ruskej rieky Jenisej.
Uralská ulica (Košice)

Uralská je ulica na sídlisku Nad jazerom v Košiciach.
PSČ: 040 12
Pomenovaná je poďla ruského pohoria Ural.
Námestie osloboditeľov (Košice)

Námestie osloboditeľov je námestie na južnej strane historického jadra mesta Košice, na hranici mestských častí Staré Mesto a Juh. Je to prestupný uzol liniek mestskej hromadnej dopravy, obľúbený stretávkový bod a miesto konania verejných podujatí. V prvom rade je to miesto s najdynamickejším stavebným vývojom v meste, ktorý sa uzatvára výstavbou polyfunkčného komerčného centra Aupark.
Námestie dostalo súčasný názov po osloboditeľoch, t. j. sovietskych vojakoch, ktorí oslobodili mesto od Nemcov na konci druhej svetovej vojny. Tým bol vybudovaný pomník v tesnej blízkosti námestia.
Názov námestia.
Priestor námestia do polovice 19. storočia slúžil ako parkovisko povozov, trhovisko a skladisko tovarov. Meno táto lokalita dostala prvý krát na mape z roku 1869 po názvom "Ó – piacz" (Starý trh). Rok na to, dostala východná časť lokality názov "Széna tér" (Senný trh) a centrálna časť lokality bola pomenovaná "Erzsébet tér" (Alžbetino námestie). Stále to však bola prašná a nespevnená plocha. Slúžila najmä ako miesto na usporiadanie výročného trhu, alebo ako stanovište pre cirkusy. V roku 1909 tu bolo postavené prvé kino v meste s názvom "Uránia".
Názov "Erzsébet tér" dňa 4. októbra 1919 premenovali na "Legionárske námestie". 10. novembra 1938 dostalo námestie meno podľa admirála Miklósa Horthyho, ktoré nieslo do roku 1944. Po krátkom období námestiu vrátili pomenovanie "Alžbetino" a od roku 1945 zase opäť "Legionárske námestie". Od roku 1949 bolo premenované na "Námestie osloboditeľov" (podľa starého pravopisu aj: "Námestie Osloboditeľov", "námestie Osloboditeľov") v súvislosti s výstavbou pomníka padlým vojakom Sovietskej armády.